
KĖDAINIŲ RAJONO SAVIVALDYBĖS TARYBA

SPRENDIMAS
DĖL TURTO PERDAVIMO VALSTYBĖS NUOSAVYBĖN  

2022 m. gruodžio 16 d. Nr. TS-340
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 2 dalies 3 punktu, Lietuvos Respublikos sveikatos priežiūros įstaigų įstatymo Nr. I-1367 39 straipsnio pakeitimo įstatymu Nr. XV-1112, Lietuvos Respublikos sveikatos sistemos įstatymo Nr. I-552 2 straipsnio pakeitimo ir įstatymo papildymo 191 straipsniu įstatymu Nr. XV-1113 ir atsižvelgdama į Lietuvos Respublikos sveikatos apsaugos ministerijos 2022 m. birželio 21 d. raštą Nr. (10.1.1.2E-421)10-2938 „Dėl sprendimų priėmimo“, Kėdainių rajono savivaldybės taryba n u s p r e n d ž i a:
1. Sutikti perduoti valstybės nuosavybėn Kėdainių rajono savivaldybei nuosavybės teise priklausantį ir šiuo metu šiuo metu viešajai įstaigai Kėdainių pirminės sveikatos priežiūros centrui patikėjimo teise pagal patikėjimo sutartį perduotą: 
1.1. ilgalaikį materialųjį turtą, kurio bendra įsigijimo vertė 1 898,40 Eur, bendra likutinė vertė 2022 m. spalio 31 d. – 0,00 Eur, nurodytą 1 priede;
1.2. trumpalaikį materialųjį turtą, kurio bendra įsigijimo vertė – 1 024,80 Eur, nurodytą 2 priede.
2. Įgalioti Kėdainių rajono savivaldybės administracijos direktorių, įsigaliojus Lietuvos Respublikos Vyriausybės nutarimui, pasirašyti turto, nurodyto 1 punkte, perdavimo ir priėmimo aktus.
3. Įpareigoti Lietuvos Respublikos sveikatos apsaugos ministeriją, centralizuojant greitosios medicinos pagalbos paslaugas teikiančių įstaigų sistemą, į reorganizavimo sąlygas įtraukti sąlygą, kad perduotas turtas nuo 2023 m. liepos 1 d. 2 metus būtų naudojamas Kėdainių rajono savivaldybės gyventojams aptarnauti.  
Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

